# Aleissan

Aleissan (Alixan en francés) es una comuna dau Daufinat occitan, situaa dins lo departament de Droma e la region d' Auvèrnhe Ròse Aups.

## Toponimia
### Atestacions istoricas

Las atestacions istoricas son villa de Alexiano (915), castrum Alexiani (1157), Aleissais (1163), Aleissa (1192), Alaisan (1194), Alexanum (1194), castrum de Alisio (1223), Alixsan (Sègle XIII), castrum Aleysano (1344), Alexia (1442), Alexianum (1540), cura Aleyziani (1549), Alissan (1549), Leyssans (1580), Alleissan (1754).

### Atestacions occitanas

Lo nom de la comuna es estat ortografiat per C.Lafosse Alissan dins una expression patesejanta, e per F.Mistral Aleissan en nòrma mistralenca.

### Etimologia

Lo toponim derivariá dau nom latin Alexianus e dau sufix de luòc -anicum o -anum. Significariá la « tèrra d'Alexius », Alexius estant probablament lo primier proprietari d'una villa gallò-romana a l'origina dau vilatge.

### Realizacion fonetica e toponim occitan

Lo nom de la comuna se pronóncia [aliˈsɑ̃] o [aleˈsɑ̃], ambé la nasalizacion finala que s'es conservaa dins la region. Lo tractament dau diftongue -ei- es marcat d'incertituds. D'efiech, aqueu diftongue coneis una fòrta tendéncia a la reduccion en -e o en -i. Lo mot eissart ne'n es una bòna illustracion : Moutier lo reten dins son diccionari sota las fòrmas eissart, essart, issart, tèrme franc frequent dins la toponimia de Droma e marcat en -ei, -e o -i, sensa distribucion geografica coerenta que permetriá de traçar una isoglòssa. Ensin, la coexisténcia de las doas prononciacions es benlèu deguá a aqueu tractament incertan dau diftongue puslèu que de la situacion diglòssica. Las fòrmas istoricas Alissan de 1549 e Alleissan de 1754 ne'n son benlèu lo testimoni. Restituïr lo nom de la comuna en occitan sos la forma Aleissan , e non pas *Alissan, se pòt adoncas considerar coma legitima.

## Administracion

Lista deus cònsols successius :
| Periòde | Periòde | Identitat |
| 2008 | 2014 | Josette Lefort |
| març de 2001 | 2008 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 2473, totala: 2530 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 808 | 1 952 | 1 921 | 2 195 | 2 429 | 2 434 | 2 489 | 2 551 | 1 951 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 056 | 1 988 | 1 952 | 1 855 | 1 751 | 1 619 | 1 661 | 1 591 | 1 540 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 480 | 1 473 | 1 490 | 1 223 | 1 208 | 1 173 | 1 182 | 1 095 | 1 208 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 142 | 1 149 | 1 099 | 1 335 | 1 703 | 2 080 | 2 217 | 2 268 | 2 318 2 377 |
| 2009 | 2010 |
| 2 362 2 415 | 2 408 2 461 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas

* ↑ J.Brun-Durand, Dictionnaire topographique du département de la Drôme, Paris, Imprimerie nationale, 1891, p.5, https://gallica.bnf.fr/ark:/12148/bpt6k392934/f91.item
* ↑ C.Lafosse, Journal de Jacquemart, organe de l'Allobrogie méridionale, No.2, 1880, p.1, https://archinoe.fr/v2/ark://71dece1adc900ae004821de3e425b1f0
* ↑ Mistral, Lou Tresor dóu Felibrige, T.1, A-F, Marcel Petit C.P.M., 1979, p.67, https://gallica.bnf.fr/ark:/12148/bpt6k74854/f74.item
* ↑ E.Nègre, Toponymie générale de la France, p.640
* ↑ JC.Bouvier, Noms de lieux du Dauphiné, Bonneton, 2002, p.53
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.364
* ↑ JC.Bouvier, Les parlers provençaux de la Drôme, Librairie C.Klincksieck, Paris, 1976, p.350
* ↑ L.Moutier, Dictionnaire des dialectes dauphinois, IEO Drôme et Ellug, 2007, p.304
* ↑ Toponymie Occitane en Rhône-Alpes - Noms de Lieux en Drôme et Ardèche, IEO Rhône-Alpes, 2017, p.30
* Portal dau Daufinat
* Portal d'Occitània